gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5128, del 04-11-2005 (2005/11079)

Notificació a Juan José Aguera López de la sentència dictada en les actuacions de divorci contenciós número 912/2004.
---------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11852


Organisme emissor
:   Jutjat de Primera Instància Número 24 de València

Tipus de document
:   Edicte

Notificació a Juan José Aguera López de la sentència dictada en les actuacions de divorci contenciós número 912/2004. [2005/F11456]
  
Procediment: divorci contenciós 000912/2004.
  
Demandant: Ana María Rodríguez López.
  
Procuradora: Montoya Exojo, Mercedes.
  
Demandat: Juan José Aguera López.
  
Ángel Olmeda Buendía, secretari del Jutjat de Primera Instància número 24 de València, mitjançant este edicte faig saber:
  
Que en les actuacions de divorci contenciós 000912/2004 a instància d'Ana María Rodríguez López, representada per la procuradora Mercedes Montoya Exojo, contra Juan José Aguera López, en situació de rebel·lia, en data 19 de setembre de 2005 s'ha dictat sentència, que en la part dispositiva diu així:
  
Decisió
  
Estime la demanda de divorci instada per la representació d'Ana María Rodríguez López contra Juan José Aguera López i declare disolt per causa de divorci el matrimoni format pels cònjuges esmentats, amb tots els efectes legals, com també s'acorda el manteniment de les acordades en sentència de separació matrimonial de data 25 d'abril de 2002 dictada entre les parts, tret de les que afecten les mesures personals en relació al fill del matrimoni, major d'edat.
  
Cada part pagarà les costes causades a instància seua i les comunes per meitat.
  
Manera d'impugnació: mitjançant recurs d'apel·lació davant de l'Audiència Provincial de València (article 455 LECn).
  
El recurs es prepararà per mitjà d'escrit presentat en este jutjat en el termini de cinc dies hàbils comptats des de l'endemà de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.
  
I perquè valga de notificació en forma a Juan José Aguera López, en rebel·lia, expedisc i firme este edicte.
Diari Oficial de la Generalitat Valenciana


Sumari del DOGV 5049, del 14-07-2005 (2005/7746)

Actuacions de juí verbal de desnonament per falta de pagament número 794/2004. Cèdula de notificació.
-----------------------------------------------------------------------------------------------------

### Dades del document

Número de DOGV
:   5049

Data del DOGV
:   14-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7746


Organisme emissor
:   Juzgado de Primera Instància Número 3 d'Elx

Tipus de document
:   Anunci

Actuacions de juí verbal de desnonament per falta de pagament número 794/2004. Cèdula de notificació. [2005/Q7746]
  
Procediment: assumpte civil 794/2004
  
Al juí verbal (desnonament per falta de pagament) 794/2004, que es tramita en este jutjat, promogut per Erundina Davó Limorte, contra Gregorio Aguado Sánchez, mitjançant la resolució dictada en el dia de hui, s'ha acordat lliurar el present edicte a fi de notificar la decisió de la sentència de data 10 de febrer de 2005 en la persona demandada declarada en rebel·lia en el present procediment.
  
La decisió, literalment, diu així:
  
«Que amb l'estimació íntegra de la demanda formulada pel procurador el senyor Pérez-Bedmar Bolarín, en representació d'Erundina Davó Limorte, contra Gregorio Aguado Sánchez, en situació de rebel·lia processal, declare que correspon el desnonament del demandat de l'habitatge situat a Santa Pola (Alacant), carrer de Fernando Pérez Ojeda, número 17, entresòl D, cosa amb què es resol el contracte d'arrendament subscrit per les parts en data 1 d'octubre de 2003, i condemne el demandat a fer pagament a l'actora de la quantitat de 3.375,59 euros (tres mil tres-cents setanta-cinc euros i cinquanta-nou cèntims), així com a les quantitats que vencen durant la tramitació del present procediment i la seua execució. El demandat ha de deixar l'immoble a la lliure disposició de l'actora, amb l'advertència de llançament si no ho fa i si així ho sol·licita la part actora el dia 17 de març de 2005, a les 10.00 hores, i si no ho sol·licita, en el termini establit en l'article 704 de la NLEC, tot això amb expressa imposició de costes al demandat.
  
Contra esta sentència s'hi pot interposar un recurs d'apel·lació dins dels cinc dies següents hàbils a la notificació a les parts.
  
Esta és la meua sentència, de la qual s'unirà un testimoniatge a les actuacions que l'han motivada, que pronuncie, mane i firme».
  
Cosa que es notifica mitjançant edictes en compliment del que disposa l'article 156.4 de la Llei d'Enjudiciament Civil, amb l'advertència que no es tornarà a practicar cap altra notificació, treta la de la resolució que pose fi al procés.
Diari Oficial de la Generalitat Valenciana


Sumari del DOGV 4925, del 17-01-2005 (2005/242)

RESOLUCIÓ de 10 de gener del 2005 del director general d'Ensenyament per la qual es concedixen ajudes als centres i programes de compensació educativa corresponent al curs 2004-2005.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4925

Data del DOGV
:   17-01-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/242


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 10 de gener del 2005 del director general d'Ensenyament per la qual es concedixen ajudes als centres i programes de compensació educativa corresponent al curs 2004-2005. [2005/242]
  
A fi d'atendre les necessitats de l'alumnat que requerix compensació educativa en el marc de la convocatòria establida per l'Orde de 4 de juliol del 2001 (DOGV de 17.07.2001), i en atenció a situacions excepcionals sobrevingudes, una vegada avaluada la documentació presentada i a proposta de les Direccions Territorials d'Alacant i València corresponents, en ús de les atribucions que em conferixen la disposició final primera de la mencionada Orde, resolc:
  
Primer
  
Autoritzar els programes que presenten els centres de Secundària que figuren en l'Annex I, i proposar a la Direcció General de Personal la dotació de personal que es detalla en este annex.
  
Segon
  
Assignar les dotacions econòmiques que es detallen en el citat Annex, per a desenrotllar el projecte de Compensació Educativa per al curs 2004-2005.
  
València 10 de gener de 2005.- El director general d'Ensenyament: Josep Vicent Felip i Monlleó.
Diari Oficial de la Generalitat Valenciana


Sumari del DOGV 5096, del 20-09-2005 (2005/10538)

Ressenya de l'acord de la Comissió Territorial d'Urbanisme de Castelló de data 13 d'abril de 2005 pel qual s'aprova definitivament el Pla parcial del sector 6 del SUNPOR d'Almassora.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10339


Data del document
:   28-07-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Almassora
    * pla d'urbanisme

Ressenya de l'acord de la Comissió Territorial d'Urbanisme de Castelló de data 13 d'abril de 2005 pel qual s'aprova definitivament el Pla parcial del sector 6 del SUNPOR d'Almassora. [2005/X10201]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 13 d'abril de 2005 publicada amb les normes urbanístiques aprovades en el Butlletí Oficial de la Província de Castelló núm. 81, del dia 7 de juliol de 2005.
  
Expedient 2004/0683. Aprovació definitiva del Pla parcial del sector 6 del SUNPOR d'Almassora.
Diari Oficial de la Generalitat Valenciana


Sumari del DOGV 4988, del 19-04-2005 (2005/3539)

Juí ordinari número 555/2004. Cèdula de notificació.
----------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3539


Organisme emissor
:   Jutjat de Primera Instància Número 17 de València

Tipus de document
:   Anunci

Juí ordinari número 555/2004. Cèdula de notificació. [2005/M3539]
  
En el juí a què es fa referència, s'ha dictat la resolució el text de la qual copiat en allò que pertoca és el següent:
  
Sentència.
  
Jutge que la dicta: Paulino Fernández Cava.
  
Lloc: València.
  
Data: 14 de març de 2005.
  
«Paulino Fernández Cava, magistrat jutge del Jutjat de Primera Instància número 17 de València, ha vist les actuacions de juí ordinari número 555/2004, sobre extinció de contracte d'arrendament, en què ha sigut part demandant Milagros Almenar Benlloch, representada pel procurador senyor Just Vilaplana i sota la direcció lletrada de l'advocada senyora Moya Sáez, i part demandada José Luis Arbas Miralles, representat per la procuradora senyora Balsera Romero i amb assistència lletrada de l'advocat senyor Cordellat González i Juan Manuel Arbas Miralles, declarat en rebel·lia, com a hereus de Juan Arbas Peris.
  
Decisió:
  
Primer
  
Estimant la demanda formulada pel procurador senyor Just, es declara extingit el contracte d'arrendament de l'habitatge situat a València, avinguda de Tres Forques, número 33, porta 3, per mort de l'arrendatari, i es condemnen els hereus de Juan Arbas Peris perquè el deixen lliure, vacu i a disposició de l'actora, Milagros Almenar Benlloch, amb l'advertència de llançament si no l'efectuen voluntàriament.
  
Segon
  
Les costes processals s'imposen als demandats.
  
Mode d'impugnació: mitjançant recurs d'apel·lació davant l'Audiència Provincial de València (article 455 LECn).
  
El recurs es prepararà mitjançant un escrit presentat en este Jutjat en el termini de cinc dies hàbils comptats des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme. Firmada: Paulino Fernández Cava.»
  
Atés el desconeixement de l'actual domicili o residència del codemandat Juan Manuel Arbas Miralles, per provisió de data actual, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en este diari per a dur a efecte la diligència de notificació de sentència.
Diari Oficial de la Generalitat Valenciana


Sumari del DOGV 4959, del 04-03-2005 (2005/1921)

Informació pública de l'aprovació definitiva del conveni urbanístic entre l'Ajuntament de Masalavés i la mercantil Valenplas, SL.
---------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1921


Organisme emissor
:   Ajuntament de Massalavés

Tipus de document
:   Anunci

Informació pública de l'aprovació definitiva del conveni urbanístic entre l'Ajuntament de Masalavés i la mercantil Valenplas, SL. [2005/1921]
  
Aprovació definitiva del Conveni Urbanístic entre l'Ajuntament de Masalavés i la mercantil Valenplas, SL.
  
El ple de l'Ajuntament de Masalavés en sessió celebrada el dia 6 de octubre de 2004, va acordar sotmetre a informació pública el Conveni Urbanístic entre l'Ajuntament de Masalavés i la mercantil Valenplas, SL.
  
Transcorregut el termini de 15 dies, comptadors des del següent al de la publicació d'este anunci en el Diari Oficial de la Generalitat Valenciana sense haver-se presentat reclamacions, el conveni s'entén definitivament aprovat.
  
La qual cosa es fa pública en compliment de la disposició addicional quarta de la Llei 4/1992, de 4 de juny.
Diari Oficial de la Generalitat Valenciana


Sumari del DOGV 5050, del 15-07-2005 (2005/7525)

Informació pública de la relació de registres miners els terrenys dels quals han quedat francs i registrables.
--------------------------------------------------------------------------------------------------------------

### Dades del document

Número de DOGV
:   5050

Data del DOGV
:   15-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/7525


Organisme emissor
:   Conselleria d'Empresa, Universitat i Ciència

Tipus de document
:   Anunci

Informació pública de la relació de registres miners els terrenys dels quals han quedat francs i registrables. [2005/X7525]
  
El Servei Territorial d'Indústria i Seguretat Industrial de Castelló fa saber que com a conseqüència del resultat del concurs convocat en el Diari Oficial de la Generalitat Valenciana núm. 4.963, de 10.03.2005, ha quedat franc i registrable la superfície de la qual s'indica el terreny corresponent als registres miners que tot seguit es relacionen amb expressió del número, del nom, del mineral, superfície (quadrícules mineres) i els termes municipals:
  
2602. Vanessa. C). 14. Lucena, l'Alcora i Argelita.
  
2692. Atalaya. C). 4. Onda.
  
2781. Subarra. C). 41. Vilanova d'Alcolea, Benlloch i Cabanes.
  
2794. Fuente Guerrilla. C). 14. Arañuel.
  
2777. Les Foyes. C). 22. Vilafamés.
  
2734. Vega del Moll. C). 1. Morella.
  
2774. Ester. C). 10. Vilanova d'Alcolea.
  
2795. El Cañuelo. C). 45. Zucaina i Villahermosa del Río.
  
2674. Vallibona. C). 19. Vallibona i Morella.
  
2705. Roses. C). 17. Useras.
  
2676. Convento II. C). 78. La Pobla de Benifassà i Rossell.
  
2693. La Umbría I. C). 26. Argelita i Ludiente.
  
2679. Sara. C). 24. Onda, Artana i Tales.
  
2704. La Hoz. C). 8. Cortes de Arenoso.
  
2680. Almar 95. . 56. Santa Magdalena de Pulpis, Alcalà de Xivert i Peñíscola.
  
2659. Murs Tres. C). 15. Alcalà de Xivert.
  
2207. C. Mariate 1a C . C). 4. Puebla de Arenoso.
  
2695. Iberyeso. C). 44. Segorbe.
  
La qual cosa es fa pública d'acord amb el que disposa l'article 73 del Reglament General per al Règim de la Mineria de 25.08.1978 (BOE núm. 295, d'11.12.78), en el qual es declara franc i registrable el terreny abans indicat, i s'admetran noves sol·licituds després de transcorreguts 8 dies des de la publicació d'este anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5092, del 14-09-2005 (2005/10529)

Concurs número PI/0039/LU. Rehabilitació de les fatxades del Convent de les Agustines d'Alacant.
------------------------------------------------------------------------------------------------

### Dades del document

Número de DOGV
:   5092

Data del DOGV
:   14-09-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/10913


Data del document
:   24-08-2005

Organisme emissor
:   Fundació de la Comunitat Valenciana la Llum de Les Imatges

Tipus de document
:   Concurs

Anàlisi jurídica

 Descriptors 

:   * Fundació de la Comunitat Valenciana la Llum de Les Imatges
    * licitació
    * protecció del patrimoni
    * contracte d'obres
    * fundació

Concurs número PI/0039/LU. Rehabilitació de les fatxades del Convent de les Agustines d'Alacant. [2005/M10098]
  
1. Entitat adjudicadora
  
Organisme: Fundació de la Comunitat Valenciana La Llum de les Imatges.
  
Dependència que tramita l'expedient: Fundació de la Comunitat Valenciana La Llum de les Imatges.
  
Número d'expedient: PI/0039/LU.
  
2. Objecte del contracte
  
Descripció de l'objecte: constituïx l'objecte d'este contracte les obres de rehabilitació de les fatxades del Convent de les Agustines d'Alacant.
  
3. Tramitació, procediment i forma d'adjudicació
  
Tramitació: urgent.
  
Procediment: obert.
  
Forma d'adjudicació: concurs.
  
4. Pressupost de licitació
  
Import total, IVA inclòs: dos-cents dotze mil tres-cents cinc euros amb cinquanta-dos cèntims (212.305,52 €).
  
5. Obtenció de documentació i informació
  
5.1. Obtenció de documentació:
  
a) Per a obtindre'n fotocòpies els interessats han de dirigir-se a Diazotec, carrer del Comte Altea, número 4, 46767 València.
  
Telèfons: 96 395 39 00/96 333 00 96. Fax: 96 374 93 01.
  
5.2. Obtenció d'informació:
  
Entitat: Fundació de la Comunitat Valenciana La Llum de les Imatges.
  
Domicili: carrer del Duc de Calàbria, número 8, porta 2.
  
Codi postal i localitat: 46859 València.
  
Telèfon : 15 248 30 33.
  
Fax: 96 316 20 63.
  
6. Requisits específics del contractista
  
Classificació segons el quadre de característiques:
  
Classificació: grup K, subgrup 7.
  
7. Presentació de les ofertes
  
Data límit de presentació: 13 dies naturals a partir de l'endemà de la seua publicació en el Diari Oficial de la Generalitat Valenciana.
  
Documentació a presentar: en el sobre A, oferta econòmica i característiques tècniques, i en el sobre B, la capacitat per a contractar.
  
Lloc de presentació: Registre General de la Fundació La Llum de les Imatges.
  
1r. Entitat: Fundació de la Comunitat Valenciana La Llum de les Imatges.
  
2n. Domicili: carrer del Duc de Calàbria, número 8, porta 2.
  
3r. Codi postal i localitat: 46800 València.
  
8. Obertura d'ofertes
  
Entitat: Fundació de la Comunitat Valenciana La Llum de les Imatges.
  
Lloc: carrer del Duc de Calàbria, número 8, porta 2.
  
Localitat: València.
  
Data: 28 de setembre de 2005.
  
Hora: 11.30.
  
9. Gastos d'anuncis
  
Els gastos de publicació d'este concurs seran a càrrec de l'adjudicatari.
Diari Oficial de la Generalitat Valenciana


Sumari del DOGV 5024, del 09-06-2005 (2005/6041)

Informació pública del nomenament com a funcionaris de carrera de José Carlos González Grau i Lorena Montes Aguilar, policies locals.
-------------------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/6041


Organisme emissor
:   Ajuntament de Guadassuar

Tipus de document
:   Anunci

Informació pública del nomenament com a funcionaris de carrera de José Carlos González Grau i Lorena Montes Aguilar, policies locals. [2005/M6041]
  
Per Resolució d'esta Alcaldia número 11/2005, del 12 de maig, es va acordar nomenar com a funcionaris de carrera per a ocupar en propietat sengles places vacants de policia local José Carlos González Grau i Lorena Montes Aguilar.
  
El que es fa públic en compliment del que establix l'article 23 del Reglament General d'Ingrés del Personal al Servici de l'Administració de l'Estat de 19 de desembre de 1984.
Diari Oficial de la Generalitat Valenciana


Sumari del DOGV 4963, del 10-03-2005 (2005/2664)

RESOLUCIÓ de 4 de març de 2005, del director general de Recursos Humans, per la qual determina la composició de la comissió de valoració del concurs general de trasllats per a la provisió de vacants d'analista d'aplicacions, grup A, funcionaris d'administració especial, d'institucions sanitàries dependents de la Conselleria de Sanitat, convocat per la Resolució d'1 de desembre de 2004 (DOGV número 4.927, de 19.01.2005).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2664


Organisme emissor
:   Conselleria de Sanitat

Tipus de document
:   Resolució

RESOLUCIÓ de 4 de març de 2005, del director general de Recursos Humans, per la qual determina la composició de la comissió de valoració del concurs general de trasllats per a la provisió de vacants d'analista d'aplicacions, grup A, funcionaris d'administració especial, d'institucions sanitàries dependents de la Conselleria de Sanitat, convocat per la Resolució d'1 de desembre de 2004 (DOGV número 4.927, de 19.01.2005). [2005/X2664]
  
Segons que disposa la base sisena de la Resolució d'1 de desembre de 2004, que convoca un concurs general de trasllats per a la provisió de vacants d'analista d'aplicacions, grup A, funcionaris d'administració especial, d'institucions sanitàries dependents de la Conselleria de Sanitat, es fa pública en l'annex la composició de la comissió de valoració.
  
Contra esta resolució poden interposar-se els recursos que indica la base dotze de la convocatòria.
  
València, 04 de març de 2005.- El director general de Recursos Humans: José Cano Pascual.
  
Comissió de valoració
  
Analista d'aplicacions
  
President: Titular: Alfonso Jiménez Cantos
  
Suplent: José Martínez Sala
  
Vocals:
  
Titular: Ramón Pérez-Accino García
  
Suplent: Andrés Spiegelhalder Castells
  
Titular: Carlos Martínez Riera
  
Suplent: Antonio Císcar Escrivá
  
Titular: Carmen Ferrer Ripollés
  
Suplent: Elena Ripoll Aracil
  
Titular: María Luisa Correcher Palau
  
Suplent: Ángel Delicado Torres
  
Vocal sindical Titular: Josep Vicent Felip Bardoll
  
Secretari: Titular: Francisco Tosca Flores
  
Suplent: Eduardo Bou de Miguel
Diari Oficial de la Generalitat Valenciana


Sumari del DOGV 4961, del 08-03-2005 (2005/2432)

Informació pública del projecte del pla de reforma interior de l'Àrea de repartiment 3 de les Baies del pla general.
--------------------------------------------------------------------------------------------------------------------

### Dades del document

Número de DOGV
:   4961

Data del DOGV
:   08-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2432


Organisme emissor
:   Ajuntament d'Elx

Tipus de document
:   Anunci

Informació pública del projecte del pla de reforma interior de l'Àrea de repartiment 3 de les Baies del pla general. [2005/X2432]
  
Per decret del tinent d'alcalde d'Urbanisme (per delegació, decret de 08.04.04), de 21 de febrer de 2005, s'ha resolt sotmetre a informació pública, durant el termini de vint dies hàbils comptadors des de la publicació de l'anunci al Diari Oficial de la Generalitat Valenciana, el Projecte de Pla de Reforma Interior de l'Àrea de Repartiment 3 de les Baies, del Pla General, d'iniciativa municipal.
  
L'expedient complet estarà exposat al públic durant el termini mencionat en el Servici Jurídic d'Urbanisme.